É 
i 
E. 
ig 
151 
pulex findes i de grønlandske Søer og i Vandene nær Saharah; at 
de samme Bryozoer, der findes i Norges Fjældvande og hos os, 
ligeledes ere at finde i Amazonfloden og Nilen, at Ægyptens 
Hjuldyrfauna i høj Grad ligner vore hjemlige Mosers, at vore Spon- 
giller ogsaa ere at finde paa flere Hundrede Meters Dybde i Bajkal- 
søen 0.s.v. Det er netop i fuld Overensstemmelse med de enkelte 
Ferskvandsarters enorme geografiske Udbredning og i Overens- 
stemmelse med deres Element, som jo forholder sig saa vidt for- 
skelligt efter Breddegraden, at de netop i sig rumme mange Mod- 
standsmuligheder og eje Evnen til ikke ålene at dø ud paa Over- 
vintringsorganerne nær, men ogsaa til at leve over. For at en 
Ferskvandsorganisme skal siges at være tilpasset til 
sit Element, maa den netop være i Stand til at byde 
de mest extreme Modsætninger Trods og taale Ex- 
tremer, der forlængst vilde have gjort det af med 
dens Slægtninge paa Land eller i Hav. 
De store pelagiske Daphnide- og Hjuldyrsværme, som tyske 
Forfattere omtale, at de have fundet under Isen, og som jeg har 
set saa overvættes lidt til heroppe, ville sikkerlig vise sig at op- 
"træde særlig talrige, jo længere vi komme mod Syd i Europa; jo 
mindre Vinteren med sit Isdække gør sig gældende, des større 
Mulighed gives der for fortsat uafbrudt Udvikling hele Aaret 
igennem. I Overensstemmelse hermed synes det ogsaa at være, at 
det netop er det pelagiske Ferskvandsdyreliv, der aftager mod Nord, 
medens Bundens Dyreliv, f. Ex. i Grønland, i forbausende Grad 
ligner Bunddyrelivet i vore Moser og Søer. 
Under vor Breddegrad ere paa mangfoldige Steder Hvileæg og 
Hvileknopper Betingelsen for Artens Tilstedeværelse i en længere 
" Aarrække paa samme Lokalitet, da Bundfrysning af mange ferske 
Vande altid er en Mulighed; det samme er ikke Tilfældet længere 
mod Syd. Har en Art hos os kastet sine Hvileæg og Hvileknopper, 
da er Lokaliteten sikret for Arten det følgende Aar, og det spiller 
i vedkommende Arts hele Livshistorie i og for sig en ganske 
underordnet Rolle, om de Individer, "der have kastet deres Over- 
